અમુક ઉમર પછી સ્ત્રીના અંડાશયમાં સ્ત્રીબીજની સંખ્યા ઘટતી જાય છે અને ધીમે - ધીમે સ્ત્રીબીજ બહાર પડવાની પ્રક્રિયામાં ફેરફાર થવા લાગે છે. આના લીધે ઇસ્ટ્રોજન અને પ્રોજેસ્ટેરોન અંતઃ સ્ત્રાવનું પ્રમાણ ઘટતા રજો સ્ત્રાવ અનિયમિત અથવા તો ઓછો થઇ જાય છે અને ધીરે-ધીરે બંધ થઇ જાય છે. રજો નિવૃત્તિ એ કોઈ ચોક્કસ સમય નથી. પરંતુ ચાર થી પાંચ નો એક સમયગાળો છે જેને તબીબી ભાષામાં પેરિમેનોપોસલ કહેવામાં આવે છે. સ્ત્રીના જીવનમાં જેમ ગર્ભાવસ્થા એક મહત્વપૂર્ણ વળાંક છે એવીજ રીતે રજો નિવૃત્તિ પણ એક અગત્યનો વળાંક છે. આ સમયમાં સ્ત્રીના શરીરમાં શારીરિક ઉપરાંત માનસિક ફેરફાર થતા હોય છે.સામાન્ય રીતે રજો નિવૃત્તિ સમય દરમિયાન અને એ પહેલા સ્ત્રીને શરીરમાં અચાનક ગરમી લાગી પરસેવો થાય છે, ક્યારેક માથાનો દુ:ખાવો , ગભરામણ , ચીડિયાપણું હૃદયના ધબકારા વધી જવા, પેશાબની જગ્યા પાર ભીનાશ ઓછી થઇ જવી, સાંધામાં દુઃખાવો જેવી વિવિધ તકલીફો જોવા મળતી હોય છે. ઘણી વખત જાતીય સંભંધ વખતે પણ દુઃખાવો થતો હોય છે.